text: Borgerne i Sønderborg forrest i kampen mod Diabetes 1
  10 juni 2013 kl. 15.42
  Sønderborg var den by i Danmark, der samlede flest kroner ind pr indbygger, da der søndag var indsamling til kampen mod Diabetes 1.
  Totalt samlede Sønderborg 88.000 kroner ind. Det er en markant stigning i forhold til sidste år, hvor tallet lød på 6.000 kroner.
  Lidt over 3.000 danske børn har Diabetes 1, der ikke kan helbredes og forskerne ved stadig ikke, hvorfor den opstår.
  Mere end 120 indsamlere havde meldt sig på banen i Sønderborg for at ringe på døre og holde indsamlings-bøssen frem.
  Kolding markerede sig også i indsamlingen med landets tredjehøjeste beløb pr indbygger.
  